**VAASAN PÄÄPYÖRÄILYREITTIEN TALVIHOITOURAKKA**

GRK Suomi Oy pyytää tarjoustanne Vaasan pääpyöräilyreittien talvihoitourakasta.

**1. Kohde**

Urakka sisältää 77 km Vaasan kaupungissa sijaitsevien pääpyöräilyreittien talvihoidon Vaasan kaupungin pyöräilyallianssin sisäisenä urakkana. Urakan tarkempi erittely ja sen laajuus on esitetty urakka-asiakirjoissa. Urakka on kokonaishintaurakka.

Pääpyöräilyreittien talvihoitourakalla varmistetaan tärkeimpien pyöräilyreittien talvihoidon korkeatasoinen palvelua loppukäyttäjille sekä lisätä ympärivuotisten pyöräilijöiden määrää.

Urakka-aika on viisi (5) talvikautta, ajalla 1.10.2024–15.6.2029.

**2. Tarjouspyyntöasiakirjat**

Urakkatarjous tulee tehdä tähän tarjouspyyntökirjeeseen ja seuraaviin liitteenä oleviin tarjouspyyntöasiakirjoihin perustuen:

1. Liite A: Urakkasopimusluonnos
2. Liite B: Urakkaohjelma
3. Liite C: Turvallisuussäännöt ja menettelyohjeet
4. Liite D: Työturvallisuusasiakirja
5. Liite E: Tehtäväkortit
6. Liite F: Laatulupaukset (tarjoajan täytettävät)
7. Liitteet G1 ja G2: Hintatarjouslomake, tarjouskirjelomake (tarjoajan täytettävät)
8. Muut tarjouspyyntöä täydentävät liitteet:
   * Liite 1: Rakeisuuskäyrät
   * Liite 2: Kaluston havaittavuus
   * Liite 3: Alikulut ja sillat listaus
   * Liite 4: Liittymät ja yhteydet listaus
   * Liite 5: Alikulut
   * Liite 6: Aurattavat liittymät
   * Liite 7: Hoitoluokituskartta (kaikki hoitoluokat)
   * Liite 8: Superluokan hoitoluokituskartta (Urakka-alueen kartta)
   * Liite 9: Avoin kunnossapitodata
   * Liite 10: Vaasan joukkoliikenteen pysäkit

**3. Tarjouksen tekeminen ja sen sisältövaatimukset**

Kilpailutus toteutetaan sähköisenä kilpailutuksena. Tarjous tulee tehdä suomen kielellä ja tarjouspyynnössä esitetyn sisältöisenä käyttäen annettuja tarjouslomakkeita.

Tarjoukset palautetaan sähköpostilla osoitteeseen [pasi.samppala@grk.fi](mailto:pasi.samppala@grk.fi) sekä [miikka.markkanen@grk.fi](mailto:miikka.markkanen@grk.fi) **viimeistään 17.11.2023. klo 16:00 mennessä.** Myöhässä saapuneita tarjouksia ei oteta vastaan. Tarjouksena urakoitsijan tulee palauttaa:

* Tarjouskirje (liite G2) sisältäen kokonaishintatiedot
* Hintatarjouslomakkeen (G1), jonka mukaan määräytyy urakan lisä ja muutostöiden yksikköhinnat
* Liite F laatulupaukset

Hankinta-asiakirjat on jaettu kaupallisiin ja teknisiin asiakirjoihin. Asiakirjat ovat suoraan saatavilla sähköisesti osoitteesta: Tähän linkki

Urakan toimintatapa, eri osapuolten vastuut ja velvollisuudet sekä vaaditut talvihoidon laatuvaatimukset on esitetty tarkemmin tarjouspyyntöasiakirjoissa. Tarjoajan tulee antaa tarjouksensa tarjouspyynnössä olevilla asiakirjoilla. Osana näitä asiakirjoja esitetään myös **tarjoajan antamat laatulupaukset, jotka ovat urakoitsijaa sitovia koko sopimuskauden ajan**. Tarjousvaiheessa urakoitsijan antamien laatulupauksien pitämisestä saa vuosittain bonusta ja vastaavasti pitämättä jättämisestä sanktiota urakkasopimusluonnoksessa esitetyn mukaisesti. Lisäksi tarjouskirjelomakkeella ilmoitetaan urakassa käytettävää kalustoa ja henkilöstä koskevat tiedot.

Hintatarjous tulee tehdä tarjouspyynnössä annettua hintatarjouslomaketta käyttäen. Hintatarjoukseen tulee sisältyä hinta kaikista tarjouspyynnössä mainituista urakoitsijan suoritusvelvollisuuteen kuuluvista töistä. Hintatarjouslomakkeessa G1 tulee antaa urakoitsijan lisä- ja muutostöiden yksikköhinnat.

Tarjouksen antajan tulee päivätä ja allekirjoittaa jokainen antamansa tarjoukseen liittyvä asiakirja.

Urakoitsijan tulee esittää tilaajalle tilaajavastuulain 1233/2006 mukaiset todistukset ja selvitykset ennen sopimuksen allekirjoittamista. Todistukset voi esittää myös sähköisesti, joko voimassa olevalla RALA-pätevyystodistuksella tai Tilaajavastuu.fi –palvelun raportilla.

Ennen tarjouksen jättämistä urakoitsijan tulee tutustua alueurakan kohteisiin paikan päällä ja vahvistaa tutustuminen alueeseen tarjouskirjeessään ilmoittaen tutustumispäivämäärä(t) ja kohteisiin tutustuneet henkilöt.

Tilaaja pidättää oikeuden lähettää tarjousaikana sähköisesti tarjouspyyntöasiakirjoja koskevia lisäyksiä, muutoksia, lisäselvityksiä ja tulkintoja.

Tarjoajan tulee tarjouksessaan ilmoittaa, että on saanut mahdolliset lisäkirjeet ja on ottanut tarjouksessaan huomioon tilaajan toimittamat lisäkirjeet ja yksilöidä ne tarjouskirjeessään.

Tarjoaja on tarjouspyyntöasiakirjat ladattuaan velvollinen tarkistamaan tilaajan toimittamat asiakirjat sekä ilmoittamaan välittömästi havaitsemistaan virheistä, ristiriitaisuuksista ja puutteista.

Mikäli tarjouksen tekee työyhteenliittymä, tulee työyhteenliittymän olla perustettu ennen tarjouksen antamista (aiesopimus) ja tarjoukseen tulee liittää oikeaksi todistettu jäljennös perustamissopimuksesta.

Kaikki tarjouspyyntöä koskevat **kysymykset ja mahdolliset muut huomautukset tulee lähettää sähköpostilla viimeistään 3.11.2023 klo 12 mennessä osoitteeseen** [pasi.samppala@grk.fi](mailto:pasi.samppala@grk.fi) ja [miikka.markkanen@grk.fi](mailto:miikka.markkanen@grk.fi). Tarjoajien tasapuolisen kohtelun turvaamiseksi muulla tavoin esitettyihin kysymyksiin ei vastata. Tilaaja vastaa kysymyksiin lisäkirjeillä, jotka se toimittaa sähköisesti tarjoajille. Mikäli tarjouspyyntöasiakirjoihin tulee tarjousaikana em. muutoksia tai täydennyksiä, tilaaja toimittaa päivitetyt asiakirjat tarjoajille. Nämä (lisäkirjeet, muutokset ja täydennykset) julkaistaan aiemmin esitetyllä www-sivuilla viimeistään 10.11.2023 klo 16:00 mennessä.

Tarjoajan tulee tutustua lähetettyihin kysymyksiin sekä niihin annettuihin vastauksiin sekä käyttää hyväkseen vastauksissa mahdollisesti täsmennettyjä tietoja tarjousta tehdessään. Mikäli tarjoaja huomaa tarjouspyynnössä epäselvyyksiä tai ristiriitoja tai jokin tarjouspyynnössä esitetty asia on tulkinnanvarainen, tarjoajan velvollisuus on tuoda asia esille toimittamalla tarkentava kysymys.

**4. Tarjouksen voimassaolo**

Tarjoukset ovat sitovia ja niiden on oltava voimassa 6 kuukautta tarjousten jättämiselle asetetusta määräajasta lukien.

**5. Tarjousten käsittely ja urakoitsijan valintaperusteet**

Tarjouksista valitaan tilaajalle kokonaistaloudellisesti edullisin, hinta-laatusuhteeltaan paras tarjous.

Tarjoushinnan painoarvo on 40 % sekä urakoitsijan tarjoaman laadun painoarvo 60 %. Tarjousten vertailua varten tarjouskirje- ja hintatarjouslomakkeiden taulukot tulee täyttää kaikilta kysytyiltä osiltaan. Väärin tai vajaasti täytetty taulukko voi johtaa tarjouksen hylkäämiseen.

**Tarjoushinnan vertailupisteytyksen laskeminen:**

Alhaisimman tarjoushinnan tehnyt tarjoaja saa tarjoushinnan vertailupisteytyksen arviointikohdasta täydet pisteet (40 pistettä) ja muiden tarjoajien pisteet suhteutetaan tähän kahden desimaalin tarkkuudella kaavalla:

40 pistettä x (alhaisin tarjoushinta / ko. tarjoajan tarjoushinta)

**Laadun vertailupisteytyksen laskeminen:**

Korkeimman laatulupauspistemäärän saanut tarjoaja saa vertailuperusteesta täydet pisteet (60 pistettä) ja muiden tarjoajien pisteet suhteutetaan tähän kahden desimaalin tarkkuudella kaavalla:

60 pistettä x (ko. tarjoajan pistemäärä / korkein arviointikohdasta saatu pistemäärä)

Yhteensä vertailupisteytyksestä on mahdollista saada 100 pistettä. Suurimman vertailupistemäärän saanut tarjoaja on kokonaistaloudellisesti edullisin tarjous.

Tilaaja voi tarvittaessa pyytää urakoitsijaa selventämään tarjoustaan tarjousten selonoton aikana tarjousvertailun yhteismitallisuuden varmistamiseksi.

**6. Tarjoustietojen ja -asiakirjojen julkisuus**

GRK Suomi Oy toimii urakassa tilaajana ja **tätä hankintaa ei kilpailuteta julkisena hankintana**. Tilaaja pidättää oikeuden ilmoittaa hankintapäätöksen jälkeen kaikille tarjouksen jättäneille tarjoushintavertailun, laatupisteytyksen, työn saaneen urakoitsijan nimen ja urakkasumman.

**7. Hankintamenettelyä koskevat lisätiedot**

Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta.

Sopimus syntyy vasta kirjallisen urakkasopimuksen allekirjoittamisella.

Vaasassa 02.10.2023

\_\_\_\_\_\_\_\_\_\_\_\_

Pasi Samppala

LIITTEET:

Tarjouspyyntökirjeen kohdassa ”tarjouspyyntöasiakirjat” luetellut tarjouspyyntöasiakirjat